 Analistët: Presidenti Trump duhet të ndryshojë strategjinë
Sipas ekspertëve, pas dështimit të kujdesit shëndetësor, Preisdenti Trump duhet të ripërtërijë politikën e tij dhe të përshtatet
Mbështetja e publikut për Presidentin Donald Trump, ra përsëri këtë javë, vetëm 10 javë pas fillimit të presidencës së tij. Sipas organizatës së sondazheve Gallup, mbështetja për zotin Trump është vetëm 35 për qind, shumë e ulët për një president në këtë pikë të hershme të mandatit. Zoti Trump po përpiqet të forcojë pozitat pas përpjekjes së dështuar për të shfuqizuar dhe zëvendësuar ligjin e Presidentit Obama për kujdesin shëndetësor. Disa ekspertë mendojnë se presidentit mund t’i duhet të ripërtërijë politikën e tij. Korrespondenti i Zërit të Amerikës Jim Malone njofton nga Uashingtoni. Kur ka nevojë për një entuziazëm të ri, Donald Trumpi i rikthehet stilit të fushatës, siç bëri së fundmi në një tubim në Louisville, Kentucky. Presidenti Trump por përpiqet të konsolidojë pozitat pas përpjekjes për të shfuqizuar dhe zëvendësuar ligjin për reformën e shëndetësisë, që dështoi për shkak të ndasive republikane. Megjithëse në fillim të mandatit, mund të jetë koha për një ripërtëritje politike dhe strategjie, thotë analisti William Galston. Kritikët sugjerojnë gjithashtu që zoti Trump duhet të jetë më presidencial dhe të heqë dorë nga postimet në Twitter, përfshirë ish-rivalin Jeb Bush. Demokratët e opozitës janë inkurajuar nga dështimi i zotit Trump me ligjin për kujdesin shëndetësor, përfshirë ish-kundërshtaren e tij, Hillary Clinton. Debati për kujdesin shëndetësor tregoi kufizimet e aftësisë së zotit Trump për të bërë për vete anëtarët kon servatorë të partisë së tij, thotë strategjisti republikan John Feehery. Presidentëve që kanë pasur sukses legjislativ, u është dashur fillimisht të përballen me sfida, përfshirë Franklin Roosevelt, John Kennedy, Ronald Reagan dhe Barack Obama. Tani vëmendja është tek Donald Trumpi dhe nëse ai mund të mësojë nga gabimet e tij, thotë Galston. Analistët thonë se si shumë nga paraardhësit e tij, Preisdenti Trump ende është në fazën e kalimit nga kandidat në komandant të përgjithshëm.